Periodista.gr - Με απάντηση ΦΩΤΙΑ ο Λευτέρης Κρέτσος ΞΕΦΤΙΛΙΣΕ τον ΣΚΑΪ - Πρωτοφανή ψεύδη από τον σταθμό του Αλαφούζου
"O διαγωνισμός για τις τηλεοπτικές άδειες θα γίνει άμεσα, έχει δεσμευτεί άλλωστε γι? αυτό το Εθνικό Συμβούλιο Ραδιοτηλεόρασης και ο αριθμός των αδειών που θα δημοπρατηθούν θα είναι, από τεχνολογικής άποψης, απολύτως ασφαλής" δήλωσε ο γενικός γραμματέας Ενημέρωσης και Επικοινωνίας Λ. Κρέτσος.
Σχολιάζοντας δημοσίευμα στην ιστοσελίδα Skai.gr αναφέρει " για ακόμη μια φορά ο τηλεοπτικός σταθμός ΣΚΑΙ προδίδει την αγωνία του να μην προχωρήσει η διενέργεια του διαγωνισμού για τις τηλεοπτικές άδειες" και υπογραμμίζει πως "είναι ευχάριστο αλλά και ενδεικτικό της ορθότητας των θέσεών μας ότι οι καναλάρχες υποχρεώνονται σταδιακά να αποδεχθούν τα επιστημονικά πορίσματα αναφορικά με τη χωρητικότητα του φάσματος. Ενώ παλαιότερα μιλούσαν για σαράντα οκτώ κανάλια, μετά από διαδοχικές «εκπτώσεις» έφτασαν σήμερα να ισχυρίζονται ότι, με βάση ορισμένα σενάρια εργασίας, ίσως και να μη χωράνε πάνω από έξι. Πολύ σύντομα, κατά πως φαίνεται, η δική μας πρόταση για τέσσερα κανάλια εθνικής εμβέλειας θα φαντάζει ιδιαιτέρως ευνοϊκή για τους ίδιους!".
Το δημοσίευμα έχει τίτλο "Καταρρίπτει το «μύθο» των τεσσάρων τηλεοπτικών αδειών η ΕΕΤΤ" και μεταξύ άλλων αναφέρει "Δυνατότητα για 6 ιδιωτικά κανάλια από το 2018 έναντι 8 έως 10 σήμερα βλέπει ο πρόεδρος, 9 έως 18 ο αντιπρόεδρος της ΕΕΤΤ, αλλά κανείς τους δεν επιβεβαιώνει τον αριθμό «4» ". Όπως αναφέρει η ανακοίνωση το άρθρο "βρίθει ανακριβειών και εκθέτει τη βαθιά άγνοια της συντάκτριάς του για τα θέματα τα οποία πραγματεύεται, οι έννοιες δίαυλοι(συχνότητες) και κανάλια παρουσιάζονται ως ταυτόσημες, συγχέονται οι διαδικασίες απονομής του 2ο Ψηφιακού Μερίσματος με τα Διεθνή Φόρουμ συντονισμού συχνοτήτων, ενώ προτείνεται στο ΕΣΡ να παραπέμψει στις ρωμαϊκές καλένδες την εκπλήρωση της συνταγματικής υποχρέωσης αδειοδότησης των καναλιών". Κατέληξε λέγοντας "ευχόμαστε στον τηλεοπτικό σταθμό ΣΚΑΙ καλή συνέχεια στη συνεργασία με τον Τούρκο καναλάρχη αλλά και καλή επιτυχία στον επικείμενο διαγωνισμό για τις άδειες".